
Δεύτερος  χρόνος  κατοχής  της  μισής  πατρίδας  κι,  ή  μνήμη-πληγή 
για  δεύτερη  χρονιά  βάρος  στά  στήθια  του  λαού  μέ  την  μεγάλη 
ιστορία  καί  την  μεγάλη  πίκρα. 


*0  Νεοκυπριακός  Σύνδεσμος  στέκει  μέ  την  ίδια  δπως  καί  πρίν 
δυό  χρόνια  επιμονή  στόν  αγώνα  καί  την  ίδια  συναίσθηση  χρέους 
έναντι  στόν  πόνο  καί  τές  στερήσεις  των  συμπατριωτών  μας  πού 
ζοΰν  στήν  κατοχή.  Καί  υπενθυμίζει  σ’δλους  τήν  ανθρώπινη  αδυναμία 
τής  λήθης,  δταν  πρόκειται  γιά  τραγικά  βιώματα.  Γι’αύτό  καί  ή 
μνήμη-πληγή,  δσο  κι’άν  είναι  οδυνηρή,  πρέπει  μέ  δλα  τά  μέσα  νά 
κρατηθή.  ’Από  τώρα  καί  μπρος  ό  μεγάλος  έχθρός  του  λαού  μας  θά 
γίνεται  μέρα  μέ  τήν  μέρα  ή  λησμονιά.  Χρειάζεται  νά  γίνη 
προσπάθεια.  Γιά  ν’άφήσουμε  νά  γυρωψέρνουν  στήν  σκέψη  μας  -  κι  ας 
μας  πονουν  -  τ'άταφα  κόκκαλα  των  παιδιών  μας  στές  καμένες  ράχες 
του  Πενταδάκτυλου,  τά  πατημένα  αθάνατα  στές  άκρογυαλιές  τής 
Κερύνειας  καί  τά  κλαμένα  πεύκα  στές  αμμουδιές  τής  Σαλαμίνας. 

’Αποτελεΐ  χρέος  ανθρώπινο  καί  στοιχειώδες  καθήκον  πατριωτισμού 
γιά  τόν  καθένα  μας,  ή  παρουσία  μας  στές  εκδηλώσεις  τής  15ης  καί 
τής  20ής  του  *  Ιούλη.  Οι  έκδηλώσεις  αυτές  είναι  συμβολικές  τής 
αποφασιστικότητας  του  λαού  μας  νά  συνέχιση  τόν  αγώνα  γιά  τελική 
δικαίωση  καί  νά  δείξει  σ’δλο  τόν  κόσμο  πώς  δέν  ξεχνά.  Δέν  μπορεί 
ό  λαός  μας  νά  ξεχάση  κι  άν  τό  μπορούσε  δέν  θά  τόθελε  δσες  κι  αν 


ΙΠ145  %γίνο  νταν  προσπάθειες  καί  συνομωσίες  νά  τόν  κάμουν  νά  ξεχάση. 

|Η  15η  καί  ή  20  ’ίουλίου  δεμένη  ή  μιά  μέ  τήν  άλλη,  νά  μείνουν  πάντα 

"στήν  μνήμη  μας  μέ  τήν  σειρά  πού  έγιναν  γιά  νά  θυμούμαστε  σωστά  τήν 
διπλή  μαχαιριά  στό  σώμα  τού  λαού  μας;  τόν  συνδυασμό  προδοσίας  καί 
τής  έπίθεσης  πού  ώργάνωσαν  οί  εχθροί  τής  Κύπρου  γιά  νά  τήν  καταστρέ¬ 
ψουν.  Δεμένες  μαζύ  οί  δυό  έπέτειοι  φωτίζουν  τόν  λαό  νά  βρίσκη  τόν 
σωστό  δρόμο,  νά  κρατά  ψηλά  τά  σωστά  λάβαρα  γιά  τόν  δικό  του  αγώνα, 
τόν  αγώνα  τής  περηφάνειας  καί  τής  αξιοπρέπειας,  τόν  αγώνα  μέχρι  τήν 
δικαίωση  καί  τήν  νίκη.  I  "Οπουυ  τό  χρυσοπράσινο  φύλλο  θά  πλεύση  καί 
πάλι  χαρούμενο,  ειρηνικό  καί  ολοζώντανο  στό  δικό  του  τό  πέλαο. 

